ร้านนี้ชื่อ เฮง เฮง ข้าวมันไก่ตอน-ไก่ทอด ขายอยู่ริมถนนข้างๆห้างเอ็มโพเรี่ยมเลยครับ ถ้ามาจาก BTS ออกสถานีพร้อมพงษ์เดินลงมาก็เจอเลยครับ ร้านนี้เปิดขายประมาณช่วงเย็นทุกวันครับ มีโต๊ะ 10 กว่าโต๊ะครับ มีลูกค้ามายืนต่อแถวซื้อกลับบ้านและที่นั่งกินอยู่ที่ร้านเยอะมากเลยครับ พนักงานร้านนี้ก็มีเยอะบริการได้รวดเร็วดีครับ สั่งข้าวมันไก่ 1 ห่อกลับบ้านครับ ราคาเริ่มต้นก็ตั้งแต่ 35 บาทขึ้นไปครับ ข้าวมันร้านนี้ไม่เลี่ยนเลยครับ เนื้อไก่ก็นุ่มและแน่นมาก น้ำจิ้มก็แซ่บเข้ากันได้ดีมากๆครับ...น้ำซุปก็หอมหวานอร่อยกลมกล่อมโดนใจเลยครับ...หากใครผ่านมาแถวๆห้างเอ็มโพเรี่ยมก็ลองแวะมาชิมกันได้ที่ร้านนี้เลยนะครับ ^_^